# Bigruppen

### Fra Wikipedia, den frie encyklopædi

Bigruppen (opr. Bi-gruppen) er et socialt netværk for biseksuelle i Landsforeningen for Bøsser og Lesbiskes afdeling i København. Det begyndte officielt onsdag 2. juni 2004, og var oprindelig en gruppe der mødtes på månedlig basis. I dag mødes den to gange om måneden, 1. onsdag og 3. torsdag, og arrangerer mindre fester 'for biseksuelle, allierede og venner' 2-3 gange om året.

## [redigér] Historie

Bigruppens oprindelige basis var en lille 4-personers gruppe på diskussionslisten Bisser, der i 2003 søgte at udvide det virtuelle miljø med en fysisk mødegruppe og senere en hjemmeside. Gruppen forsøgtes først tilknyttet performance-gruppen dunst, men havde kun mulighed for at mødes der to gange i alt pga. problemer med adgang til især lokalerne i Bøssehuset på Christiania.

Hjemmesiden blev kaldt Biotopia, men grundet identitetsdiskussion gik arbejdsgruppen bag hjemmesiden i opløsning umiddelbart efter dens lancering i marts 2004. Hjemmesiden drives stadig af et af de oprindelige medlemmer, men er ikke knyttet til gruppen længere.

Fra marts 2005 mødes gruppen to gange om måneden. I januar 2006 droppede gruppen bindestregen i navnet.

Gruppen er opstået med forbillede i andre landes lokale grupper for biseksuelle, som f.eks. London Bisexual Group, og er (sep. 2006) den eneste eksisterende faste mødegruppe for biseksuelle i Danmark. Bigruppen har, udover at være basis for muligheden for at møde andre biseksuelle, også været platform for en arbejdsgruppe til håndtering af spørgsmål om biseksuelle indenfor og udenfor LBL.

## [redigér] Eksterne henvisninger

- Bigruppen
- Bisser
- Biotopia

Hentet fra "http://da.wikipedia.org../../../b/i/g/Bigruppen.html"

Kategorier: Danske foreninger

##### Views

- Artikel
- Diskussion
- Nuværende version

##### Søg